ལས་འོད་དམར་འཕྲོས་ནས་ནི། །ཕ་རོལ་ཤེས་པ་བཀུག་ནས་ཀྱང༌། །ཁོའི་དཔྲལ་བར་ཐིག་ལེ་
རྒྱ་སྲན་ཙམ། །འོད་དང་བཅས་པ་བསྒོམ་པར་བྱ། ཁོ་ཡི་རྣམ་པར་ཤེས་པ་ནི། །སྲིན་ལག་རྩེ་
ཡིས་བླངས་ནས་ཀྱང་། །རང་གི་དཔྲལ་བའི་དྷཱི་ལ་བསྟིམ། །ཨོཾ་ཧྲཱིཿདྷཱི་ཆེ་གེ་མོ་ཧ་ན་ཡ་ཧཱུྃ་ཕཊ།
བརྒྱ་དང་རྩ་བརྒྱད་བཟླས་ནས་ནི། །རིག་པ་སེང་གེ་ལྟ་བུར་བསྒྲིམ། །རྩོད་པ་ཀུན་ལས་རྒྱལ་
བར་འགྱུར། །སེང་གེའི་སྒྲ་ཡིས་ཝ་རྣམས་སྐྲག་བྱེད་ཅིང་། །ཉོན་མོངས་དུག་རྣམས་གསོད་
-358-

གསུང་ཐོར་བུའི་སྒྲུབ་ཐབས་དང་བདག་འཇུག་སྐོར་སོགས་བཞུགས།
པའི་ཤེས་རབ་མཆོག །བདག་གིས་འཕགས་པ་འཇམ་དཔལ་ལ་ཞུས་པས། །འགྲོ་རྣམས་
ཤེས་རབ་གྲུ་ཡིས་སྒྲོལ་བར་ཤོག །འཇམ་དཔལ་དམར་པོ་གསུང་གི་སྒྲུབ་ཐབས། རྗེ་ཀཱ་མ་ལ་
ཤྲཱིས་མཛད་པ་རྫོ་གས་སོ། །རྗེ་ཀ་མ་ལ་ཤྲཱིས་མཛད་བྱ་བའང་སྣང་། ཕ་དམ་པའི་མཚན་དུ་འདྲ་བར་སྣང་ངོ་། །
ཚེས་བརྒྱད་དང་། སྐར་མ་རྒྱལ། གཟའ་ཕུར་བུ་འཛོམ་ན་བཟང་། རྒྱལ་དང་ཡར་
ངོ་ཅིས་ཀྱང་དགོས། དུས་མེ་བེཥྚི་སྤང་། ཙནྡན་ཨ་ཀ་རུ་གཉིས་ཞོ་རེ། དབང་ལག་ཞོ་གསུམ།
གཞན་དགུ་པོ་ཞོ་ཕྱེད་རེ། བ་དམར་འོ་མ་འཇམ་དབྱངས་དང་། །ར་དཀར་འོ་མ་དབྱངས་ཅན་
མའི། །སྦྲང་རྩི་དབང་སྡུད་ཀྱི་རྫས་ཡིན། ཁྱད་པར་དུ་དགེ་བཤེས་དབང་དུ་བསྡུད་ན་རིན་ཆེན་
ཕྱེ་མ། རྒྱལ་པོ་ལ་ལྕགས་ཕྱེ། བློན་པོ་ལ་འགྲོན་བུ། འབངས་ལ་ཚ་བ་གསུམ། མོ་བཙུན་ལ་
འགི་ཧཾ། སྐྱེས་པ་ལ་གུར་གུམ། མི་ཕལ་པ་ལ་སེང་ལྡན། སྨན་པ་ལ་ཨ་རུ་ར་མཆུ་སྙུང་སྦྱར།
རིལ་བུའི་སྣོད་རཏྣའམ། ས་ ལ་རིན་ ཆེན་བདར་ལ་བྱ། རིལ་བུ་དང་སྣོད་ཀྱི་ ཁ་དོག་དང་
དབྱིབས་ལས་མཐུན་བྱ། གཞུང་དུ་རིལ་བུ་བརྒྱ་རྩ་བརྒྱད་གསུངས་ཀྱང་དེ་འདབ་ཏུ་བྱ། སྒྲུབ་
པ༌ཐོན༌ནས༌ཞག༌ཉེར༌གཅིག༌ཏུ་ལྔ་ལྔ་བཟའ། ལྷག་རྣམས་ཚགས་བྱེད། བཅའ་ཐབས་ལ།
པདྨ་འདབ་བརྒྱད་དམར་སེར་གྱི་སྟེང་དུ། རིལ་བུའི་གདན་འཁོར་ལོ་རྩིབས་བཞི། དེའི་སྟེང་
དུ༑ ཟངས་སམ། ཙན་དན་དམར་པོའམ། ཤུག་པ་དམར་པོའི་རལ་གྲི་སོར་བཞི་སྲོག་ཤིང་
ལྟར་བཙུགས་པའི་མཐར། ཕྱོགས་བཞི་དང་མཚམས་བཞིར། རིམ་གྱིས་སྔགས་ཟློས་ཤིང་།
རིལ་བུ་སྟེང་འོག་མ་ནོར་བར། ཡི་གེ་དབུ་ཕྱིར་བསྟན་ཅིང་བཞག །ཕོ་མོའི་ལ་ལ་མོ་འཁོར་རིལ་བུའི་
འོག་ཏུ་བཞག །ཕོ་འཁོར་སྟེང་དུ་འགེབས་ཟེར། ལ་ལ་ཁ་སྦྱར་ནས་རིལ་བུའི་སྟེང་དུ་འགེབས་ཟེར་འཁོར་ ལོའི་ ཡིག་
འབྲུ་རྣམས་ ཐད་ ཀར་ འབབ་པ་བྱ། དར་དམར་པོའི་གུར་བྱ། མཐའ་མཆོད་ པས་ བསྐོར།
གཏོར་མ་གསུམ་བྱ། དང་པོ་ཡི་དམ། གཉིས་པ་ཆོས་སྐྱོང་། གསུམ་པ་གཞི་བདག་ལ་བསྔོ།
བཀའ་བསྒོ་བྱ། གུ་གུལ་གྱིས་བདུག་ཅིང་། བགེགས་བསྐྲད། བསྲུང་འཁོར་བསྒོམ། བཅའ་
-359-

བརྩེ་ཆེན་འོད་སྣང་ལས། སྤོས་ཁང་པ་འཇམ་དབྱངས་རིན་ཆེན་རྒྱལ་མཚན་ཞབས་ཀྱི་གསུང་འབུམ། ༼ཀ
གཞི་གཞན་གྱིས་མ་མཐོང་བ་བྱ།
རིལ་བུའི་གདན་གྱི་འཁོར་ལོ་རྩིབས་བཞི་ལ་རྒྱལ་ཆེན་བཞི་
བསྐྱེད་པའམ། ཁ་ཅིག་ཏུ། ཤར་དུ་སྒྲོལ་མ་དཀར་མོ་གཡས་སྐྱབས་སྦྱིན། གཡོན་ཨུཏྤལ།
ཐུགས་ཀར་དྷཱིཿལ། ན་མ་དེ་ར་དྷ་རི་ཀེ་སྭཱཧཱ། ལྷོར་ཐུགས་རྗེ་ཆེན་པོ་དཀར་པོ། གཡས་བདུད་
རྩིའི་བུམ་པ། གཡོན་པདྨ། ཐུགས་ཀར་ཧྲཱིཿལ། ན་མ་ཨཱརྱ་ཨ་ཝ་ལོ་ཀི་དྷཱ་ར་ཎི་པྲཛྙཱ་བནྡྷ་ནི་
སྭཱཧཱ། ནུབ་ཏུ་དབྱངས་ཅན་དམར་མོ་གཡས་འཁོར་ལོ། གཡོན་པདྨ། ཐུགས་ཀར་དྷཱིཿལ། ཨོཾ་
ཨ་ཨ་པྲཛྙཱ་བནྡྷ་ནི་སྭཱཧཱ། བྱང་དུ་གཟའ་ཕུར་བུ་དམར་པོ་གཡས་རཏྣ། གཡོན་ཤིང་ཐོག །ཐུགས་
ཀར་བཻ་ལ། བཻ་ཤ་ར་མ་ཎི་པྲཛྙཱ་བནྡྷ་ནི་སྭཱཧཱ། བཞི་ཀ་ཞབས་ཕྱེད་ཀྲུང་། དར་དང་རིན་ཆེན་
གྱིས་བརྒྱན་ཅིང་ཡིད་དུ་འོང་བ། སྒྲུབ་པ་པོའི་བསམ་པ་ཐམས་ཅད་སྒྲུབ་ པར་བྱེད་པར་
བསམས། ཐུན་རེ་རེ་ལ་བསྐྱེད་པ་དང་བཟླས་པ་བྱའོ། །
ལོག་གནོན་དང་གགས་སེལ་ནི། སྙིང་པདྨ་འདབ་བརྒྱད་བུམ་པ་བཞིན་ནང་
བདུད་རྩིས་གང་བ། གྲུག་འགུལ་བཞིན། མ་ཎི་པདྨེ་སོགས་ཞི་བའི་སྔགས་ཀྱིས་གདམས་པ།
བདུད་རྩི་བཞིན་བྱེ་མ་ཚ་བ་ལ་མར་བཞག་པ་ལྟར་ཞུ་ཞིང་ཐིམ་པར་བསམ་པས། སྙིང་རླུང་
སོགས་ཀྱང་སེལ་ལོ། །སྒྲུབ་པ་ཐོན་ནས་རིལ་བུའི་སྟེང་གི་འཁོར་ལོ་འཇམ་དབྱངས་རིགས་ལྔ།
དབྱངས་ཅན་རིགས་བཞིར་བསམས་ལ། ལྷ་དང་ཨཱ་ལི་ཀཱ་ལི་སོགས་ནུས་པ་རིལ་བུ་ལ་བསྡུ་
ཞིང་། འཁོར་ལོས་འདྲིལ་བར་བྱའོ། །
རྫོགས་རིམ་ནི། སྣོད་བཅུད་རིམ་གྱིས་རང་ཡབ་ཡུམ་ལ་བསྡུ། ཡུམ་ཡབ་ལ། དེ་
ཐུགས་ཀའི་འཁོར་ལོ། སྔགས། རལ་གྲི། དྷཱིཿ༔ དེ་ཐིག་ལེ་དམར་པོར་གྱུར། དེ་ལས་ཐིག་ལེ་
སྔོན་པོ་བྱུང་། དེ་གཉིས་ཆབ་རྡོ་འཕེན་པ་ལྟར། ཡར་འཕར་མར་འཕར་བྱེད། ཡང་ཐིག་ལེ་
གཅིག་ཏུ་གྱུར། རིམ་གྱིས་མི་དམིགས་པར་བཞག་པའམ། ཡང་ན་ཐུགས་ཀའི་དྷཱིཿའི་འོད་
ཀྱིས། སྣང་བ་ཐམས་ཅད་དམར་ལམ་གྱིས་འོད་ཀྱི་རང་བཞིན་དུ་སོང་བའི་ངང་ལ་བཞག་གོ །
-360-

གསུང་ཐོར་བུའི་སྒྲུབ་ཐབས་དང་བདག་འཇུག་སྐོར་སོགས་བཞུགས།
·
རིལ་བུའི་གདན་གྱི་འཁོར་ལོ་རྩིབས་བཞི་མུ་ཁྱུད་སུམ་རིམ། རྡོ་ར་མེ་རི་དང་བཅས་པའི་ལྟེ་
བར་ ལྷའི་ ས་ བོན་ནམ་ སྔགས། རྩིབས་བཞི་ལ། །བྷྱཿ༔ བི༔ བི༔ བཻ༔ རྒྱལ་ཆེན་བཞིའི་ས་བོན་ཡིན། ལྷ་
གཞན་བཞི་བསྒོམ་ན་དེའི་ས་བོན་བྲི། མུ་ཁྱུད་གསུམ་ལ་རིམ་བཞིན། ཨཱ་ལི། ཀཱ་ལི། རྟེན་འབྲེལ་སྙིང་
པོ་རྣམས་བྲི། གཞི་དར་དམར་ལ་བྱ། ཞལ་ཁེབས་ཀྱི་ཕོ་འཁོར་རྩིབས་བརྒྱད། མོ་འཁོར་
འདབ་བརྒྱད། ལྟེ་བར་རལ་གྲིའི་ཆང་གཟུང་ལ་དྷཱིཿ རལ་གྲི་ལ་སྔགས། རྩིབས་བརྒྱད་ལ། ཨཱ་
ལི་གཉིས་གཉིས་གཡས་བསྐོར། འདབ་བརྒྱད་ལ་གཡོན་བསྐོར། མུ་ཁྱུད་ལ་ཀཱ་ལི་ཡང་དེ་
བཞིན་བྲིའོ། ཁ་ཅིག་ཏུ། ལྟེ་བའི་རལ་གྲི་ལ་ཨོཾ་དང་སྭཱཧཱ་མེད་པའི་སྔགས། ཨོཾ་དང་སྭཱཧཱ་ཕོ་
འཁོར་རལ་གྲིའི་གཡས་གཡོན་དུ་བྲི། མོ་འཁོར་གྱི་གཡོན་གཡས་སུ་བྲི། རྩིབས་དང་འདབ་
མའི་རྩེ་ལ་དྷཱི༔ རྩ་བར་ལྟེ་བ་ལ་མ་རེག་པར་ཧྲཱིཿ མུ་ཁྱུད་ལ་ཨཱ་ལི་ཀཱ་ལི་ཉིས་རིམ་བྱེད་ཟེར་
རོ༑ ༑ཡི་གེ་བྲི་རྫས་གཞུང་ནས་བཤད་པ་གསུམ་པོས་བྱ།
རྗེས་སུ་གནང་བ་བྱ་བ་ནི། འདབ་བརྒྱད་དམར་སེར་བྲིས་པའི་དབུས་སུ་རིལ་བུ་
བཞག །མཆོད་པ་ལྔ་དང་དཀར་གཏོར་གསུམ་བཤམས། བདག་འཇམ་དབྱངས། རིལ་བུ་
དབྱངས་ཅན་མར་བསྐྱེད་ནས། བཟླས་པ་དང་མཆོད་བསྟོད་བྱ། གཏོར་མ་འཇམ་དབྱངས།
ཆོས་སྐྱོང་། གཞི་བདག་ལ་བསྔོ། སློབ་མ་ཁྲུས་བྱ། མཎྜལ་དང་། བདུན་རྣམ་དག་བྱ། འཇམ་
དཔལ་དུ་བསྐྱེད། སློབ་དཔོན་གྱི་གཙུག་ནས་འཇམ་དབྱངས་བྱོན། སློབ་མ་ལ་ཐིམ། འཇམ་
དཔལ་གྱི་སྐུར་གྱུར། སྐུའི་དབང་ཕྱུག་ཐོབ། ཞལ་ནས་སྔགས་ཕྲེང་དམར་པོ་བྱུང༌། སློབ་མའི་
ལྕེ་ལ་ཐིམ། གསུང་གི་དབང་ཕྱུག་ཐོབ། ཐུགས་ཀ་ནས་རལ་གྲི་དྷཱིཿ་མཚན་པ་བྱུང༌། སློབ་མའི་
སྙིང་ཁར་ཐིམ། ཐུགས་ཀྱི་དབང་ཕྱུག་ཐོབ། སློབ་དཔོན་གྱི་པོ་ཏི་ལས་པོ་ཏི་བྱུང་། སློབ་མའི་ལྟེ་
བར་ཐིམ། ཡོན་ཏན་གྱི་དབང་ཕྱུག་ཐོབ། སྤྱི་བོ་ནས་དབྱངས་ཅན་དཀར་མོ། མགྲིན་པ་ནས་
དམར་མོ། སྙིང་ཁ་ནས་སྔོན་མོ། ལྟེ་བ་ནས་སེར་མོ། གསང་བ་ནས་ལྗང་ཁུ་བྱུང་། སློབ་མའི་
-361-

བརྩེ་ཆེན་འོད་སྣང་ལས། སྤོས་ཁང་པ་འཇམ་དབྱངས་རིན་ཆེན་རྒྱལ་མཚན་ཞབས་ཀྱི་གསུང་འབུམ། ༼ཀ
གནས་དེ་རྣམས་སུ་ཐིམ། རིལ་ཁུ་སློབ་མ་ཟར་གཞུག །ཕྲིན་ལས་ཀྱི་དབང་ཕྱུག་ཐོབ། ཕྲེང་བ་
བཟུང་ནས་སྔགས་ཀྱི་རྗེས་ཟློས་ལན་གསུམ་བྱ། སྒྲུབ་པའི་ལུང་སྦྱིན། མཆོད་པ་དང་ཡོན་
དབུལ། བཟོད་པར་གསོལ་ཞིང་བསྔོ་བ་བྱ། རྗེས་བསྡུའོ། །དབང་སྡུད་ཀྱི་རིལ་བུ་རྣམས་སྒྲུབ་
པ་ཐོན་ནས་བ་དམར་སེར་གྱི་ལྕི་བ་དང་བསྲེས་པའི་དུ་བ་བཏང་བའམ། བསྒྲུབ་བྱའི་ལུས་ལ་
རེག་པའམ། ཁོང་དུ་བཏང་ངོ་། །
སྒྲུབ་པའི་དུས་ཀྱི་དམིགས་པ་ནི། དབང་གི་ལས་སྤྱི་དང་འདྲའོ། །ཁྱད་པར་ཀརྨ་མུ་དྲ་
དབང་དུ་བྱ་བའི་རིལ་བུའི་ཁེབས་མཛེས་པས་བརྒྱན།
འཁོར་ལོ་ནི་དཔའ་བོ་བཅུ་གཉིས་རང་
གི་ཁྱད་པར་རྫས་དང་བཅས་པས། དར་དཀར་ལ་བལ་པོ་སེའུའི་སྨྱུག་གུས། འདབ་བརྒྱད་ལྟེ་
བ་མུ་ཁྱུད་དང་བཅས་པའི་ལྟེ་བ་དང་འདབ་མ་བརྒྱད་ལ། སྔགས་རྫོགས་པ་རེ་རེ་བྲི། དེ་ཡང་
སྔགས་ཀྱི་སྭཱཧཱའི་གོང་དུ་ཆེ་ཆེ་ཝ་ཤཾ་མ་ན་ཡེ་ཞེས་པ་གཞུག །མུ་ཁྱུད་ལ་ཨཱ་ལི་བྲི། ཁ་སྦྱར་གྱི་
རིལ་བུ་བགབ། སྒྲུབ་པ་ཐོན་ནས་ལུས་ལ་བཅངས། སྔགས་འདི་དགུ་གཉིས་བྲི་བར་བྱ། ཞེས་
པའི་མན་ངག་ཁྱད་པར་ཅན་ཡིན་ནོ། །གཞན་ཡང་འགི་ཧཾ་དང་ངག་བུར་ཆུ་གཙང་དང་སྦྱར་
ནས་ལག་མཐིལ་གཡོན་དུ་བླུགས་ལ། སྔགས་ཀྱི་མཇུག་ཏུ་ན་མོ་མཉྫུ་ཤྲཱི་སིདྡྷི་ནི་ཡ་མཱནྟ་ཀ་ཧཱུྃ་
ཅེས་མང་དུ་བཟླས་ཏེ། མིག་ལ་བྱུགས་ན་འཇམ་དཔལ་གྱི་ཞལ་མཐོང་བར་འགྱུར་
རོ༑ ༑མུ་ཏིག་དམར་པོ། ཨ་ཀཱ་རུ་ནག་པོ། སྤོས་དཀར་རྣམས་བ་དམར་སྐྱའི་འོ་མས་རིལ་བུ་
བྱས་ཏེ། སྔགས་ལ་ཝཱ་གཱི་ཤྭ་རི་མུཾ། ཞེས་བཏགས་ནས་གཞུང་བཞིན་གཟས་འཛིན་དུས་སུ་ཁྲི་
བཟླས་ཏེ་ཟོས་ན། མངོན་ཤེས་དྲུག་འཆར་རོ། །རྫོགས་སོ།། །།
ཕཊ།
༈ ན་མོ་མཉྫུཤྲཱི་ཡེ། གནས་ཡིད་དང་མཐུན་པར་སྟན་བདེ་བ་ལ། ཁ་ཤར་དུ་ཕྱོགས་
པས་འདུག་སྟེ། སྐྱབས་སུ་འགྲོ་བ་དང་སེམས་བསྐྱེད་ཚད་མེད་བཞི་བསྒོམ་པ་བྱས་ནས། སྭ་བྷཱ་ཝས་
སྟོང་པ་ཉིད་བསྒོམས་པའི་རྗེས་ལ། སཾ་ལས་སེངྒེ་སྔོན་པོ་ཁ་གྱེན་དུ་བལྟ་བ། རལ་པ་དམར་
-362-

གསུང་ཐོར་བུའི་སྒྲུབ་ཐབས་དང་བདག་འཇུག་སྐོར་སོགས་བཞུགས།
སེར་ཅན། རིན་པོ་ཆེས་སྤྲས་པའི་སྟེང་དུ། པདྨ་དམར་པོ་དང་། ཟླ་བ་ལ་རལ་གྲི་ཧྲཱིཿས་མཚན་
པ༑ འོད་ཟེར་དམར་པོ་ཤས་ཆེ་བའི་ཁ་དོག་དུ་མ་ཕྱོགས་ཀུན་ཏུ་འཕྲོས་པས། བདག་གཞན་
གྱི་དོན་ཀུན་བྱས་ཤིང་འདུས་པ་ལས། རང་ཉིད་འཇམ་པའི་དབྱངས་དམར་སེར་མཛེས་པའི་
སྐུ༑ གཞོན་ནུ་ལང་ཚོ་རྒྱས་པ། ཕྱག་གཉིས་ཆོས་འཆད་པའི་ཚུལ་གྱིས། ཨུཏྤལ་གྱི་སྡོང་བུ་
འཛིན་པའི་གཡས་དང་གཡོན་ན། རལ་གྲི་དང་པོ་ཏིས་མཚན་པ། དབུ་སྐྲ་ཐོན་མཐིང་། ཟུར་
ཕུད་ལྔ་དང་ལྡན་པ། རིན་པོ་ཆེའི་རྒྱན་གྱིས་སྤྲས་ཤིང་། ལྷ་རྫས་ཀྱི་ན་ཟས་དཀྲིས་པ། འགྱིང་
པ་དང་བཅས་པའི་སྐུ། སྐྱིལ་མོ་ཀྲུང་གིས་བཞུགས་པའོ། །དེའི་བསྙེན་དུས་རིལ་བུའི་སྟེང་དང་། སྒྲུབ་
དུས་རིལ་བུ་ཉིད་དབྱངས་ཅན་མར་བསྐྱེད། བསྙེན་དུས་ནུས་པ་རང་ལ་བསྟིམ། སྒྲུབ་དུས་རིལ་བུ་ལ་བསྟིམ། སྒྲུབ་རྩིབས་
བརྒྱད་བྱེད་ཟེར་བ་སྣང་། འཁོར་ལོ་རྣོ་ཞིང་མྱུར་དུ་འཁོར་བ་དམིགས་མདུན་ དུ་ པདྨ་ དང་ ཟླ་ བ་ ལ་ གནས་ པའི་
རལ་གྲི་ཧྲཱིཿས་མཚན་པའི་འོད་ཟེར་གྱིས། མི་ཤེས་པའི་མུན་རུམ་ཐམས་ཅད་བསལ་
་ཞིང་།
མཁྱེན་པའི་ཡེ་ཤེས་མཐའ་ཡས་པ་བསྡུས་ནས་གཅིག་ཏུ་གྱུར་པ་ལས། དབྱངས་ཅན་མ་སྔོན་
མོ་ནམ་མཁའ་སྤྲིན་དང་བྲལ་བའི་མདོག་ལྟ་བུ། ཞལ་འཛུམ་ཞིང་ཅུང་ཟད་ཁྲོ་བ། གཞོན་ནུ་
ལང་ཚོ་རྒྱས་པ་ནས། འགྱིང་བག་དང་བཅས་པས་བཞེངས་པའི་སྐུ་ཅན། དེ་དག་གི་ཐུགས་
ཀར་དྷཱི་ཧྲཱིཿལས་འོད་འཕྲོས། ཡེ་ཤེས་པ་སྤྱན་དྲངས། ཨརྱ་མཉྫུ་ཤྲཱི་བཛྲ་སྭ་ར་སྭ་ཏི་ས་པ་རི་ཝཱ་
ར་ས་མཱ་ཛཿ ཞེས་བརྗོད། ས་པ་རི་ཝཱ་ར་ལ་ཨཉྙཾ་སོགས་སྦྱར་ནས་མཆོད། ཛཿཧཱུྃ་བཾ་ཧོཿ དམ་
ཚིག་པ་དང་དབྱེར་མེད་པར་གྱུར། དབང་བསྐུར་བྱེད་ན་མི་བསྐྱོད་པས་དབུ་བརྒྱན། ཐུགས་
པདྨ་འདབ་མ་བརྒྱད་དུ་གྱུར་པའི། ལྟེ་བར་འཁོར་ལོ་དམར་པོ་རྩིབས་བཞིའི་ལྟེ་བར། རལ་གྲི་
དྷཱིཿས་མཚན་པ་ལས། སྔགས་འོད་དང་བཅས་པ་སྣ་བུག་གནས་ནས་ཐོན། ཡུམ་གྱི་གཡོན་
ནས་ཞུགས། ཐུགས་ཀའི་པདྨ་དམར་པོ་འདབ་བཞིའི་ལྟེ་བའི་རལ་གྲི་ཧྲཱིཿ་དང་བཅས་པ་ལ་
ཐིམ། དེ་ལས་གྲོལ་བའི་ཚུལ་དུ། ཡུམ་གྱི་སྣ་བུག་གཡས་ནས། རང་གི་གཡོན་དུ་ཞུགས་ཏེ་
-363-

བརྩེ་ཆེན་འོད་སྣང་ལས། སྤོས་ཁང་པ་འཇམ་དབྱངས་རིན་ཆེན་རྒྱལ་མཚན་ཞབས་ཀྱི་གསུང་འབུམ། ༼ཀ
འཁོར་བར་དམིགས་ཤིང་བཟླས། ཐུན་མཚམས་སུ་མཆོད་བསྟོད་ལ་སོགས་བྱའོ། །འདི་ནི་
རཏྣ་དྷཱ་ཛས་རྒྱུན་ཁྱེར་ཡི་གེར་བཀོད་པའོ། །ཆ་ལག་ཚང་བ་ཟུར་གྱི་ཐོ་ཚེ་བཞིན་ཤེས་པར་
མཛོད། ཆ་ལག་ཚང་བར་མཆན་དང་བཅས་པ་བསོད་སྙོམས་པ་རིན་རྒྱལ་གྱིས་བཀོད་
པའོ། །མངྒ་ལཾ།། །།